10/02/2020 | Administración LocalMunicipal
A Laracha
Bases do concurso de Entroido 2020

En cumprimento do previsto na Lei 38/2003, Xeral de Subvencións, desenvolvida pola Base 42.4 da de Execución do Orzamento Xeral do Concello de A Laracha para o ano 2020, por Resolución de alcaldía, aprobaronse as seguintes bases: O Concello de A Laracha, un ano máis, a través da Concellería de cultura, celebra o martes 25 de febreiro o tradicional concurso de disfraces co obxecto de estimular e fomentar a participación cidadá na festa do Entroido. O concurso terá lugar na Praza do Concello, o martes 25 de febreiro ás 18:30 h. No caso de que as condicións climatolóxicas sexan desfavorables, trasladaríase ao pavillón do IES Agra Leboris. Poderán participar todas aquelas persoas, sen límite de idade, que formalicen a inscrición da forma que segue: *dende o luns 10 de febreiro até o luns 24 de febreiro en horario de 09.00 h – 15.00 h no Concello, sen prexuízo do disposto no art.16.4 da Lei 39/2015, de 1 de outubro, do Procedemento Común das Administracións Públicas. A data e orde de inscrición será a que sinale o rexistro de entrada do Concello. *ou ben o martes 25 febreiro na Casa do Concello de 16.00 h - 17.00 h Establécense catro categorías desde as que se optarán aos premios: Ás comparsas concederáselle un accésit a todos os participantes non premiados (até un máximo de 10 accésits) por un importe de 100 € e que se outorgaran por rigoroso orde de inscrición. A temática para a presentación no concurso é libre. O xurado deberá valorar: -estética, orixinalidade e creatividades dos disfraces -Posta en escena -Detalles da maquillaxe, máscaras e demais complementos propios do Entroido -Elaboración propia/artesanal -No caso da categoría por comparsas terá especial consideración a presenza de carroza ( plataformas móbiles autopropulsadas ou remolcadas, adornadas conforme á temática escollida e relacionada cos disfraces da comparsa). A organización do concurso, de forma xeral, manterá durante o desfile o tipo de música que considere oportuno en cada momento, agás que os participantes de calquera das categorías non especifiquen o contrario e o así o fagan constar no momento da inscrición, momento no cal xuntarán a/s peza/s a desenvolver durante a súa actuación (lapis, Cd, DVD, outros formatos). Para manter a fluidez da marcha e minimizar as paradas durante o percorrido do desfile limitaranse a duración das mesmas segundo a categoría na que se presenten. Nas categorías de individual e parellas o tempo máximo de detención do desfile será de 2 minutos e nas categorías de grupos e comparsas o tempo aumentará a 5 minutos, non podendo superarse en forma algunha en calquera dos casos. O xurado estará composto por membros do Concello da Laracha ou persoas acreditadas en quen delegue. A puntuación establecerase no intervalo de 0 a 10 puntos. As deliberacións do xurado serán secretas e inapelables en calquera caso. O xurado resérvase o dereito a considerar deserto algún dos premios, se considera que a falta de calidade dos disfraces así o fai necesario. Os premios serán fallados e entregados no transcurso da celebración da verbena posterior ao desfile, logo da deliberación do xurado. Para o pago dos premios é preciso a presentación da documentación que segue: *DNI do premiado, ou do seu representante legal e/ou CIF da asociación ou entidade á que represente, segundo sexa o caso. *Declaración xurada de estar ao corrente coas obrigas tributarias, motivo de exclusión do pagamento. A todos os premios se lles aplicarán as retencións fiscais oportunas segundo a lexislación vixente e sempre que proceda. A organización realizará unha cobertura fotográfica dos diferentes momentos do concurso de disfraces. As/os participantes, mediante a súa inscrición, consentirán a cesión da súa imaxe para as fotografías que se realizarán durante a celebración do concurso. Estas fotografías serán utilizadas polo concello con fins divulgativos e para a promoción das súas actividades nos seus perfís sociais e paxina web. A participación neste concurso supón a total e plena aceptación das presentes bases. A Laracha, 4 de febreiro de 2020 O alcalde en funcións Miguel Eugenio Salagaray Pojar